Source: http://judrmjanec.sk/mgrjanec/povinni
Timestamp: 2017-09-26 07:16:49+00:00
Document Index: 12231653

Matched Legal Cases: ['§ 54', '§ 47', '§ 37', 'súd ', '§ 53', '§ 243']

povinní | sudnyexekutor.eu
plátca mzdy
Prílohou upovedomenia o začatí exekúcie je výzva na podanie vyhlásenia o majetku. V zmysle ustanovení § 54 Exekučného poriadku, musí povinný odpovedať exekútorovi do jedného týždňa od doručenia výzvy. Kompletné vyhlásenie o majetku a o majetku patriaceho do bezpodielového spoluvlastníctva manželov (ďalej len BSM), zasielajte adresu exekútorského úradu (Sad SNP 666/12, 01001 Žilina), alebo uhraďte pohľadávku v celom rozsahu v lehote 14 dní od doručenia upovedomenia na účet súdneho exekútora. č.ú. 2619153923/1100 vedený v Tatra banke a. s. VS ČÍSLO EXEKÚCIE.
Podľa ustanovení § 47 ods. 1 pís. b) Exekučného poriadku má povinný zakázané odo dňa doručenia upovedomenia o začatí exekúcie nakladať so svojím majetkom, ktorý podľa ustanovení tohto zákona podlieha exekúcii okrem nakladania za účelom uspokojenia pohľadávky oprávneného, jej príslušenstva a trov exekúcie v hotovosti alebo bezhotovostným prevodom z účtu v banke. Toto zákonné ustanovenie umôžňuje povinnému uhradiť pohľadávku exekučného konania zo svojho "zablokovaného" bankového účtu na účet súdneho exekútora.
Vyhlásenie o majetku doplňte o listy vlastníctva, kópiu pracovnej zmluvy, čísla a stavy účtov v peňažných ústavoch, v prípade podnikateľského subjektu kópie inventárnych zoznamov majetku, pokladničnej knihy a knihy odoslaných faktúr. Ak vlastníte motorové vozidlo, pošlite kópiu technické preukazu, ak je motorové vozidlo predmetom leasingu, zašlite kópiu leasingovej zmluvy. V prípade, že vlastníte cenné papiere, zašlite doklad o ich vlastníctve. V prípade vyporiadania BSM doplňte vyhlásenie o majetku o doklady preukazujúce zrušenie, zúženie a vyporiadanie bezpodielového spoluvlastníctva manželov, a to dohodou alebo rozsudkom o zrušení, zúžení a vyporiadaní BSM. V prípade rozvodu zašlite aj rozsudok o rozvode manželstva. Ak sú exekúciou postihnuté veci v BSM, účastníkom konania, ak ide o tieto veci je aj bývalý manžel povinného, ak do začatia exekučného konania nedošlo k vyporiadaniu BSM dohodou alebo súdnym rozhodnutím (§ 37 ods. 2 EP)
Ak si túto povinnosť nesplníte alebo v odpovedi uvediete nepravdivé alebo neúplné údaje, môže súd na návrh súdneho exekútora uložiť poriadkovú pokutu, podľa ustanovení § 53 Občianskeho súdneho poriadku až do výšky 1 640,00 EUR.
Podľa ustanovení § 243a ods. 1 pis. a Trestného zákona kto marí exekučné konanie tým, že uvedie nepravdivé údaje vo vyhlásení o majetku, potrestá sa odňatím slobody až na dva roky, odňatím slobody na tri roky až osem rokov sa páchateľ potrestá, ak spôsobí činom škodu veľkého rozsahu.
Súdny exekútor Mgr. Marián Janec
dizajn Ateliér 314, vyrobil XG